tartuNLP/wikipedia-smugri-20251201 huggingface dataset:
Ehalkäimine

Ehalkäimine (ka: "tädirannas käimine"; saarte murdes ka: "lipsul käimine") oli mitmetes rahvakultuurides traditsioon, mille korral noormehed külastasid öösel abiellumiseas tütarlapsi. 
Ehal käidi leeritatud tüdrukute juures, ka ehalkäijad olid leeritatud (s.o täisealiseks tunnistatud). Ehalkäimine algas paastumaarjapäevast (25. märts), kui tüdrukud olid "saanud võtme" (s.o kolisid lakka või aita magama), enamasti küll jüripäevast (23. aprill) ja kestis mihklipäevani (29. september), s.o läbi suve. Ehal käidi neljapäeva ja laupäeva õhtuti (need on ka kosjaskäimise õhtud). Komme on tuntud üle maa (v.a õigeusklikud setud ja venelased). Ehalkäimine ei tähendanud tingimata sugulist läbikäimist, selle varjundi sai ehalkäimine alles XX sajandil. Ehkki ehalkäimist põhimõtteliselt ei põlustatud, leidus siiski peremehi, kes kommet vaenasid (magamata tüdrukud ei suuda tööd teha). Sellistele peremeestele mängiti sageli tooreidki tempe (maeti kaev, viidi vanker katusele jne). Ehalkäimine oli normipärane komme, mis täitis aega leeritamise ja kosjade vahel. Tüdruk, kellel ehaline üldse ei käinud, võis jääda kosilasteta. 
Ehalkäimiseks on nimetatud ka tüdrukute sügistalvist kooskäimist käsitöö tegemiseks, jutuajamiseks, mängimiseks – enne valget mindi koju – enamasti laupäeva õhtul (harva pühapäeval, ka neljapäeva õhtul) (Jõhvi, Iisaku, Kadrina, Simuna, Räpina jne). 
Mõnel pool oli ehalkäimine pimedal ajal üksiku inimese juures õhtust hommikuni seltsiks olemine, eriti laupäeval (Avinurme, Holstre, Tarvastu, Otepää jne). 
Mõnes kihelkonnas nimetati seda traditsiooni ka "hämarikule minemiseks" (Jõhvi, Kose, Vaivara, Viru-Nigula).
Carly Rose Sonenclar

Carly Rose Sonenclar (sündinud 20. aprillil 1999 New Yorgis) on Ameerika Ühendriikide laulja ja näitleja.
Debüüdi Broadwayl tegi ta 2006. aastal muusikalis "Hüljatud", mängides noort Cosette'i. Hiljem on ta mänginud muusikalides "Väike maja preerias" (Carrie) ja "Wonderland" (Alice'i tütar Chloe). 
2012. aasta detsembris saavutas ta saatesarja "X Factor" USA versioonis teise koha. 
Ta on enne suuri spordivõistlusi laulnud Ameerika Ühendriikide hümni.
Hagerik

Hagerik (Saaremaal "kuru", läänemurdes "raagjas", Mulgi murdes "artsik", "ardu", Tartu ja Võru murdes "korjus", "koomits", Võru murdes "lokualune") on talurahvaarhitektuuris üks kõrvalhooneid või varjualune mingi taluhoone (nt rehielamu, lauda) seina küljes.
Chieti

Chieti (ladinakeelsed nimed "Theate", "Teate Marrucinorum") on linn ja vald Itaalias Abruzzo maakonnas, samanimelise provintsi keskus. Asustus­tihedus on keskmiselt inimest ruutkilomeetri kohta.
Chietis asuvad 1965. aastal asutatud Chieti riikliku ülikooli ("Università degli Studi "Gabriele d'Annunzio"") kaheksa teaduskonda (sealhulgas arstiteaduskond) ja rektoraat.
Haldus.
Chieti piirneb järgmiste omavalitsusüksustega: Bucchianico, Casalincontrada, Cepagatti (PE), Francavilla al Mare, Manoppello (PE), Pescara (PE), Ripa Teatina, Rosciano (PE), San Giovanni Teatino, Torrevecchia Teatina.
Chieti halduspiires asuvad järgmised asumid: Bascelli, Brecciarola, Buonconsiglio-Fontanella, Carabba, Cerratina, Chieti Scalo, Colle Marcone, Crocifisso, De Laurentis Vallelunga, Fonte Cruciani, Iachini, La Torre, San Martino, San Salvatore, Santa Barbara, Santa Filomena, Selvaiezzi, Vacrone Cascini, Vacrone Colle San Paolo, Vacrone Villa Cisterna, Vallepara, Villa Obletter, Villa Reale.
Loodus.
Pescara (põhjas) ja Alento (lõunas) jõgikondi eraldaval kõrgendikul asuva Chienti kõrgus merepinnast on 330 meetrit. Mõne kilomeetri kaugusel kirdes asub Aadria meri. Mõnekümne kilomeetri kaugusel läänes asuvad Majella ja Gran Sasso mäemassiivid.
Ajalugu.
Chieti on üks Itaalia vanimaid linnu.
Ühe pärimuse järgi asutas linna Achilleus aastal 1181 e.m.a. ja pani sellele oma ema järgi nimeks Teate.
Teise pärimuse kohaselt asutasid linna pelasgid, kes andsid linnale nime nereiid Thetise (kreeka keeles "Thètis", "Θετις") järgi.
Straboni järgi asutasid linna arkaadid ning linna esialgseks nimeks oli Tegeate (kreeka keeles "Θηγεατη").
II maailmasõja ajal oli Chieti, kõrvuti Pariisi, Rooma, Firenze ja Belgradiga, avatud linn.
Infrastruktuur.
Lennujaam.
Chieti ajaloolisest keskusest 12 kilomeetri kaugusel põhjas asub Pescara lennujaam.
Raudtee.
Chieti raudteejaam (Chieti Salos) pühitseti sisse 1. märtsil 1873, kohe pärast Pescara-Popoli raudteeliini avamist. Apenniine ületava Pescara-Sulmona-Avezzano-Rooma raudteeliini kaudu on Chietil ühendus Roomaga.
Läheduses, Aadria mere rannikul, asub ka Aadria raudtee – Milano-Bologna-Ancona-Pescara-Bari-Lecce raudteeliin.
Trollibuss.
Esimene trollibussiliin avati Chietis 1950. aastal ning see oli käigus 1992. aastani. Trollibussiliiklus taastati 2009. aastal.
Chietis on üks 9,6 km pikkune trollibussiliin.
Sport.
Jalgpall.
Chietis asub Guido Angelini nimeline jalgpallistaadion, millel peetakse Itaalia II divisjoni mänge.
Vaatamisväärsused.
Muuseumid.
Chietis asub kuus muuseumi, sealhulgas kaks arheoloogiamuuseumi, kunstimuuseum ja biomeditsiini ajaloo muuseum.
Maa-alune Chieti.
Chieti praeguse keskuse all asuvad antiikaegse Theate varemed.
Hobuseraud

Hobuseraud on hobuse kabja alla löödav kaarjas raud, mille eesmärk on vähendada hobuse kabja kulumist.
Vanimad hobuseraualeiud Eestis on 11.- 12. sajandist. Kodused tööhobused oli mõnikord veel 19. sajandilgi rautamata, kuid pikematel sõitudel ning talvel pidi hobune olema rautatud.
Euroopas oli laialt levinud arvamus, et hobuseraud toob õnne. Sama uskumus oli ka Eestis, leitud hobuseraud naelutati ukse kohale seinale.
Draakon (täpsustus)

Draakon ehk lohe on müütiline loom. Selle nime all on tuntud ka:
Draakon sisaldub sõnana ka paljude kirjandusteoste ja filmide pealkirjades.
Juudavaik

Juudavaik (rahvasuus ka: "juudasitt, pärglipask, tiivistrik") on haisva vaiguputke ("Ferula assafoetida") varrest ja juurest saadav vaik.
Vaiku on tarvitatud ravimina ning on India köögis laialt kasutatav maitseaine.
Kulle Raig

Kulle Raig (neiupõlvenimega Kulle-Küllike Alasi; sündinud 2. detsembril 1940 Tallinnas) on eesti ajakirjanik, kirjanik ja kultuurikorraldaja.
Haridus.
Kulle Raig lõpetas Tallinna 16. Keskkooli 1959. aastal ja Tartu Ülikooli soome-ugri osakonna 1964. aastal.
Töö.
Ta töötas Inturisti giidi ja tõlgina 1972−1975 ning Eesti Raadio soomekeelsete saadete toimetajana 1975−1989. Seejärel töötas Soomes YLE kultuuritoimetajana (1990) ja Eesti kultuuripunkti juhatajana Helsingis (1991). Oli Eesti konsul Helsingis 1991−1992 ning Helsingi saatkonna kultuuri- ja pressinõunik 1992−1998. Eesti Instituudi asutaja ja juhataja Helsingis 1995−1998, Soome-Eesti ühenduste liidu peasekretär 1999−2006.
Teoseid.
Lisaks on ta tõlkinud raamatuid nii soome keelest eesti keelde kui ka eesti keelest soome keelde.
Isiklikku.
Tema abikaasa oli Peet Raig.
Keith Lowe

Keith Lowe (sündinud 1970 Londonis) on Suurbritannia kirjanik ja ajaloolane, teose "Metsik manner" autor.
Ta töötas 12 aastat kirjastuses Orion Publishing Group ajalootoimetajana. Alates 2010. aastast on ta vabakutseline kirjanik. Tema ajalooteemalised raamatud (esimene ilmus 2007. aastal) Teise maailmasõja ja selle tagajärgede kohta on leidnud meedias laia vastukaja. Tema raamatuid on tõlgitud saksa, rootsi, jaapani, serbia, prantsuse, itaalia, hispaania, poola, kreeka, portugali, eesti, norra, vene, sloveeni ja tšehhi keelde. 
Ta on üles kasvanud Hampsteadis Londonis ning õppinud Manchesteri ülikoolis inglise kirjandust.
Standardne kasutajamudel

Standardne kasutajamudel on teenuse kasutaja standardne andmemudel. Teoreetiliselt võimaldab see eri teenustel kohanduda kasutaja eripärade järgi. Näiteks tarkvara kasutajaliides kohandaks end kasutaja kõnekeele, nägemise, eelistatud disaini jne järgi.
Levinud näited standardse kasutajamudeli kohta on juhiluba, pass, kindlustusandmed ja pangaandmed, Interneti vallast näiteks Windows Live ID ja Facebooki konto.
Privaatsus.
Tegelikult kipub selline mudel olema pigem ettekääne kasutajate kohta info kogumiseks. Kardetakse, et kogutud infot kasutatakse hoopis inimeste vastu, mitte kasuks. Süsteeme ja liideseid arendades saab kohandavust kavandada süsteemidisaini abil.
Laiemad standardsed kasutajamudelid toovad kaasa suurema turvariski. Mida rohkem on andmebaasides isikute infot, seda suurem on oht, et info hakkab lekkima.
ID-kaart.
Paljudes riikides on kasutusel ID-kaart, kuid üldjuhul pole sellel rohkem infot kui passis. Julgeolekulise paranoia kasvades, aga ka lihtsalt biomeetrika levides hakkavad ID-kaardid tõenäoliselt kandma lisainfot kaardi omaniku kohta. Teatud piirini võib see tuua suurenenud turvalisuse, kuid sel on oht areneda politseiriigi osaks. Samuti kardetakse, et kunagi tahetakse ID-kaardile salvestada näiteks inimese poliitilisi ja usulisi vaateid ning selline asi on tugevas vastuolus privaatsuspõhimõtetega.
Mila rodino

"Mila rodino" ("Мила родино", tõlkes "Kallis kodumaa") on alates 1964. aastast Bulgaaria hümn. Selle autor on Tsvetan Radoslavov, 1885.
Hümni sõnad:
Горда Стара Планина,
до ней Дунава синей,
слънце Тракия огрява,
над Пирина пламеней.
Мила Родино,
ти си земен рай, 
твойта хубост, твойта прелест,
ах, те нямат край.
Паднаха борци безчет,
за народа наш любим,
майко, дай ни мъжка сила,
пътя им да продължим.
Мила Родино,
ти си земен рай,
твойта хубост, твойта прелест,
ах, те нямат край.
Aldona Wos

Aldona Zofia Wos (sündinud 26. märtsil 1955 Varssavis) on Ameerika Ühendriikide arst ja diplomaat.
Ta oli Ameerika Ühendriikide suursaadik Eestis aastatel 2004–2006. 2013–2015 oli ta USA Põhja-Carolina osariigi tervishoiu- ja teenindusminister. Elukutselt on ta arst.
Wos sündis Varssavis. Tema isa Paul Zenon Wos oli Teise maailmasõja ajal Poola vastupanuliikumise Armia Krajowa liige ning pääses eluga Flossenburgi koonduslaagrist. Pere kolis USA-sse, kui Aldona oli kuueaastane.
1990. aastate lõpus asus ta tegelema poliitikaga Vabariikliku Partei toetajana ja oli president George W. Bushi 2004. aasta valimiskampaania organiseerijaid Põhja-Carolina osariigis. Tema suursaadikuks oleku aega jäi George W. Bushi visiit Eestisse 27.–28. novembril 2006.
Wos on abielus Louis DeJoyga, neil on kaksikud poeg ja tütar.
Martin Mill

Martin Mill (sündinud 3. oktoobril 1983) on eesti näitleja.
Martin Mill lõpetas 2003. aastal Tallinna Ehituskooli ja 2008. aastal Eesti Muusika- ja Teatriakadeemia lavakunstikooli (23. lend). Ta omandas 2018. aastal samas koolis füüsilise teatri erialal magistrikraadi. 
Martin Mill on töötanud aastatel 2003–2004 Nukuteatris valgustajana, 2008. aastast alates töötab Mill Ugala teatri näitlejana. Ta on juhendanud koos Silvia Soroga aastatel 2009–2013 Ugala noortestuudiot, ta on õpetanud Eesti Muusika- ja Teatriakadeemia lavakunstikoolis hääletehnikat.
Isiklikku.
Martin Milli elukaaslane on Ugala teatri näitleja Kadri Lepp. Neil on ühine poeg Joosep. Tema vanavanaisa oli Karl Ader.
Craigi maakond (Virginia)

Craigi maakond ("Craig County") on maakond USA-s Virginia osariigis.
Maakonna halduskeskus on New Castle.
Maakonna pindala on 857 km². Veekogusid ei ole.
Elanike arv oli 2010. aasta rahvaloenduse järgi 5190. Aastal 2000 oli elanike arv 5091.
Ajalugu.
Craigi maakond moodustati 1851. aastal Botetourti, Gilesi ja Roanoke'i maakonna osadest. Maakond on saanud nime Ameerika Ühendriikide Esindajatekoja liikme Robert Craigi järgi.
Craigi maakond

Craigi maakond ("Craig County") on maakond USA-s Oklahoma osariigis.
Maakonna halduskeskus on Vinita.
Maakonna pindala on 1975 km², millest 4 km² moodustab veepindala.
Elanike arv oli 2010. aasta rahvaloenduse järgi 15 029. Aastal 2000 oli elanike arv 14 950.
Ajalugu.
Craigi maakond moodustati 16. juulil 1907.
Simona Škrabec

Simona Škrabec (sündinud 15. septembril 1968 Ljubljanas) on sloveeni kirjanduskriitik, esseist ja tõlkija.
Škrabec sündis Ljubljanas Sloveenias serblasest isa ja sloveenist ema peres. Lapsepõlve veetis ta väikeses Ribnica linnas. 
Ta lõpetas Ljubljana Ülikooli saksa filoloogia ja võrdleva kirjandusteaduse alal. Alates 1992. aastast elab ja töötab ta Barcelonas. 2002. aastal kaitses ta Barcelona Autonoomse Ülikooli juures doktorikraadi katalaanikeelse väitekirjaga Kesk-Euroopa identiteedist ja kirjandusest.
Škrabec on tõlkinud mitme sloveeni ja serbia autori tekste katalaani ja hispaania keelde (nt Boris Pahor, Drago Jančar, Aleš Debeljak, Danilo Kiš). Samuti on ta tõlkinud katalaani autoreid sloveeni keelde (nt Pere Calders, Jesús Moncada, Josep Vicenç Foix, Lluís Maria Todó, Jaume Cabré).
Ta on kirjutanud kirjanduskriitikat nii katalaani, hispaania kui ka sloveenia kirjanduse kohta. Škrabeci esseeraamat "L'estrip de la solitud" ("Üksildane tõug", 2002) võitis Josep Carner' auhinna kirjandusteooria alal.
Eesti keeles on ilmunud tema esseeraamatu "L'atzar de la lluita. El concepte d'Europa Central al segle XX" (2005) autori poolt lühendatud ja kohandatud teksti tõlge ("Võitlustuhin. Kesk-Euroopa mõiste XX sajandil", katalaani keelest tõlkinud Maria Kall, sari "Kaasaegne mõte", Tartu: Tartu Ülikooli Kirjastus, 2009).
Karatšaid

Karatšaid on turgi rahvas Põhja-Kaukaasias Karatšai-Tšerkessias ja naaberaladel. Kõnelevad turgi keelte kõptšaki rühma kuuluvat karatšai keelt ehk karatšai-balkaari keelt. Karatšaid on lähisugulused balkaaridega ja kasutavad sama kirjakeelt. Karatšaide hulgas on levinud sunniitlik islam.
2010. aasta rahvaloenduse andmetel elas Venemaa Föderatsioonis 218 403 karatšaid. Neist elas Karatšai-Tšerkessias 194 324 (40,7% elanikkonnast).
Eestis elas 2011. aasta rahvaloenduse andmetel 10 karatšaid, neist 6 Tallinnas.
Karatšai rahvas on tekkinud alates 11. sajandist saabunud turgi hõimude segunemisel alaanide ja põlisasukatega. 13. sajandini kuulusid karatšaid alaanide varafeodaalsesse riiki. Mongoli–tatarlaste survel liikusid nad kõrgemale mäestikualadele. 1828. aastal ühendati karatšaide asualad Venemaaga.
Karatšaide traditsiooniline tegevusala on olnud mägikarjandus.
12. oktoobril 1943 võttis NSV Liidu Ülemnõukogu Presiidium vastu otsuse karatšaide deporteerimise kohta. 2. novembril 1943 küüditati 69 267 karatšaid Kasahstani ja Kõrgõzstani. 1957. aastal karatšaid rehabiliteeriti osaliselt ja neil lubati oma kodupaika tagasi pöörduda.
Laurensi maakond (Georgia)

Laurensi maakond ("Laurens County") on maakond USA-s Georgia osariigis. 
Maakonna halduskeskus ja suurim linn on Dublin. 
Maakonna pindala on 2120 km². Veepindala on 16 km². 
Elanike arv oli 2010. aasta rahvaloenduse andmetel 48 434. 2000. aastal oli maakonnas 44 874 elanikku. 
Ajalugu.
Laurensi maakond moodustati 10. detsembril 1807. aastal Wilkinsoni ja Washingtoni maakonna osadest. Maakond on saanud nime kolonelleitnant John Laurensi järgi.
Acquaviva d'Isernia

Acquaviva d'Isernia on vald Itaalias Molise maakonnas Isernia provintsis.
Acquaviva d'Isernia kõrgus merepinnast on 730 meetrit. Asustus­tihedus on keskmiselt inimest ruutkilomeetri kohta. 
Acquaviva d'Isernia piirneb järgmiste omavalitsusüksustega: Cerro al Volturno, Forlì del Sannio, Montenero Val Cocchiara, Rionero Sannitico.
Kaasaegne mõte

"Kaasaegne mõte" on alates 2005. aastast ebakorrapäraselt ilmuv eestikeelne raamatusari, milles avaldatakse tänapäevast esseistikat. Sarja toimetaja on Tartu Ülikooli professor Jüri Talvet.
Sarja annab välja Tartu Ülikooli Kirjastus.
Cantalupo nel Sannio

Cantalupo nel Sannio on vald Itaalias Molise maakonnas Isernia provintsis.
Cantalupo nel Sannio kõrgus merepinnast on 587 meetrit. Asustus­tihedus on keskmiselt inimest ruutkilomeetri kohta. 
Cantalupo nel Sannio piirneb järgmiste omavalitsusüksustega: Macchiagodena, Roccamandolfi, San Massimo (CB), Santa Maria del Molise.
Laurensi maakond (Lõuna-Carolina)

Laurensi maakond ("Laurens County") on maakond USA-s Lõuna-Carolina osariigis.
Maakonna halduskeskus on Laurens.
Maakonna pindala on 1875 km², millest 23 km² moodustab veepindala.
Elanike arv oli 2010. aasta rahvaloenduse järgi 66 537. Aastal 2000 oli elanike arv 69 567.
Ajalugu.
Laurensi maakond moodustati 1785. aastal.
Carpinone

Carpinone on vald Itaalias Molise maakonnas Isernia provintsis.
Carpinone kõrgus merepinnast on 636 meetrit. Asustus­tihedus on keskmiselt inimest ruutkilomeetri kohta. 
Carpinone piirneb järgmiste omavalitsusüksustega: Castelpetroso, Frosolone, Isernia, Macchiagodena, Pesche, Pettoranello del Molise, Santa Maria del Molise, Sessano del Molise.
San Migueli maakond (New Mexico)

San Migueli maakond ("San Miguel County") on maakond USA-s New Mexico osariigis.
Maakonna halduskeskus ja suurim linn on Las Vegas.
Maakonna pindala on 12 266 km², millest 49 km² moodustab veepindala.
Elanike arv oli 2010. aasta rahvaloenduse järgi 29 393. Aastal 2000 oli elanike arv 30 126.
Ajalugu.
San Migueli maakond moodustati 9. jaanuaril 1852. aastal.
Baranello

Baranello on vald Itaalias Molise maakonnas Campobasso provintsis.
Baranello kõrgus merepinnast on 610 meetrit. Asustus­tihedus on keskmiselt inimest ruutkilomeetri kohta. 
Baranello piirneb järgmiste omavalitsusüksustega: Busso, Colle d'Anchise, Spinete, Vinchiaturo.
Busso

Busso on vald Itaalias Molise maakonnas Campobasso provintsis.
Busso kõrgus merepinnast on 756 meetrit. Asustus­tihedus on keskmiselt inimest ruutkilomeetri kohta. 
Busso piirneb järgmiste omavalitsusüksustega: Baranello, Campobasso, Casalciprano, Castropignano, Oratino, Spinete, Vinchiaturo.
Campochiaro

Campochiaro on vald Itaalias Molise maakonnas Campobasso provintsis.
Campochiaro kõrgus merepinnast on 750 meetrit. Asustus­tihedus on keskmiselt inimest ruutkilomeetri kohta. 
Campochiaro piirneb järgmiste omavalitsusüksustega: Castello del Matese (CE), Colle d'Anchise, Guardiaregia, Piedimonte Matese (CE), San Gregorio Matese (CE), San Polo Matese, Vinchiaturo.
Campodipietra

Campodipietra on vald Itaalias Molise maakonnas Campobasso provintsis.
Campodipietra kõrgus merepinnast on 520 meetrit. Asustus­tihedus on keskmiselt inimest ruutkilomeetri kohta. 
Campodipietra piirneb järgmiste omavalitsusüksustega: Campobasso, Ferrazzano, Gildone, Jelsi, San Giovanni in Galdo, Toro.
Castelbottaccio

Castelbottaccio on vald Itaalias Molise maakonnas Campobasso provintsis.
Castelbottaccio kõrgus merepinnast on 618 meetrit. Asustus­tihedus on keskmiselt inimest ruutkilomeetri kohta. 
Castelbottaccio piirneb järgmiste omavalitsusüksustega: Civitacampomarano, Lucito, Lupara, Morrone del Sannio.
Castellino del Biferno

Castellino del Biferno on vald Itaalias Molise maakonnas Campobasso provintsis.
Castellino del Biferno kõrgus merepinnast on 450 meetrit. Asustus­tihedus on keskmiselt inimest ruutkilomeetri kohta. 
Castellino del Biferno piirneb järgmiste omavalitsusüksustega: Campolieto, Lucito, Matrice, Morrone del Sannio, Ripabottoni, Petrella Tifernina.
Cercemaggiore

Cercemaggiore on vald Itaalias Molise maakonnas Campobasso provintsis.
Cercemaggiore kõrgus merepinnast on 930 meetrit. Asustus­tihedus on keskmiselt inimest ruutkilomeetri kohta. 
Cercemaggiore piirneb järgmiste omavalitsusüksustega: Castelpagano (BN), Cercepiccola, Gildone, Jelsi, Mirabello Sannitico, Morcone (BN), Riccia, Santa Croce del Sannio (BN), Sepino.
Civitacampomarano

Civitacampomarano on vald Itaalias Molise maakonnas Campobasso provintsis.
Civitacampomarano kõrgus merepinnast on 520 meetrit. Asustus­tihedus on keskmiselt inimest ruutkilomeetri kohta. 
Civitacampomarano piirneb järgmiste omavalitsusüksustega: Castelbottaccio, Castelmauro, Guardialfiera, Lucito, Lupara, Trivento.
Colle d'Anchise

Colle d'Anchise on vald Itaalias Molise maakonnas Campobasso provintsis.
Colle d'Anchise kõrgus merepinnast on 649 meetrit. Asustus­tihedus on keskmiselt inimest ruutkilomeetri kohta. 
Colle d'Anchise piirneb järgmiste omavalitsusüksustega: Baranello, Bojano, Campochiaro, San Polo Matese, Spinete, Vinchiaturo.
Fossalto

Fossalto on vald Itaalias Molise maakonnas Campobasso provintsis.
Fossalto kõrgus merepinnast on 511 meetrit. Asustus­tihedus on keskmiselt inimest ruutkilomeetri kohta. 
Fossalto piirneb järgmiste omavalitsusüksustega: Castropignano, Limosano, Pietracupa, Salcito, Sant'Angelo Limosano, Torella del Sannio.
Jelsi

Jelsi on vald Itaalias Molise maakonnas Campobasso provintsis.
Jelsi kõrgus merepinnast on 580 meetrit. Asustus­tihedus on keskmiselt inimest ruutkilomeetri kohta. 
Jelsi piirneb järgmiste omavalitsusüksustega: Campodipietra, Cercemaggiore, Gildone, Pietracatella, Riccia, Toro.
Limosano

Limosano on vald Itaalias Molise maakonnas Campobasso provintsis.
Limosano kõrgus merepinnast on 586 meetrit. Asustus­tihedus on keskmiselt inimest ruutkilomeetri kohta. 
Limosano piirneb järgmiste omavalitsusüksustega: Castropignano, Fossalto, Lucito, Montagano, Petrella Tifernina, Ripalimosani, Sant'Angelo Limosano.
Macchia Valfortore

Macchia Valfortore on vald Itaalias Molise maakonnas Campobasso provintsis. Macchia Valfortore piirneb idas Occhito järvega.
Macchia Valfortore kõrgus merepinnast on 477 meetrit. Asustus­tihedus on keskmiselt inimest ruutkilomeetri kohta. 
Macchia Valfortore piirneb järgmiste omavalitsusüksustega: Carlantino (FG), Celenza Valfortore (FG), Gambatesa, Monacilioni, Pietracatella, Sant'Elia a Pianisi.
Matrice

Matrice on vald Itaalias Molise maakonnas Campobasso provintsis. Matrices asub 1148. aastal püstitatud romaani stiilis Santa Maria della Strada kirik.
Matrice kõrgus merepinnast on 690 meetrit. Asustus­tihedus on keskmiselt inimest ruutkilomeetri kohta. 
Matrice piirneb järgmiste omavalitsusüksustega: Campobasso, Campolieto, Castellino del Biferno, Montagano, Petrella Tifernina, Ripalimosani, San Giovanni in Galdo.
Matrices asub romaani stiilis Santa Maria della Strada kirik.
Mirabello Sannitico

Mirabello Sannitico on vald Itaalias Molise maakonnas Campobasso provintsis.
Mirabello Sannitico kõrgus merepinnast on 600 meetrit. Asustus­tihedus on keskmiselt inimest ruutkilomeetri kohta. 
Mirabello Sannitico piirneb järgmiste omavalitsusüksustega: Campobasso, Cercemaggiore, Cercepiccola, Ferrazzano, Gildone, San Giuliano del Sannio, Vinchiaturo.
Pietracatella

Pietracatella on vald Itaalias Molise maakonnas Campobasso provintsis.
Pietracatella kõrgus merepinnast on 666 meetrit. Asustus­tihedus on keskmiselt inimest ruutkilomeetri kohta. 
Pietracatella piirneb järgmiste omavalitsusüksustega: Gambatesa, Jelsi, Macchia Valfortore, Monacilioni, Riccia, Toro.
Provvidenti

Provvidenti on vald Itaalias Molise maakonnas Campobasso provintsis.
Provvidenti kõrgus merepinnast on 570 meetrit. Asustus­tihedus on keskmiselt inimest ruutkilomeetri kohta. 
Provvidenti piirneb järgmiste omavalitsusüksustega: Casacalenda, Morrone del Sannio, Ripabottoni.
Ripabottoni

Ripabottoni on vald Itaalias Molise maakonnas Campobasso provintsis. Ripabottoni sai tugevalt kannatada 2002. aasta Molise maavärinas.
Ripabottoni asub merepinnast 695 meetri kõrgusel. Asustus­tihedus on keskmiselt inimest ruutkilomeetri kohta. 
Ripabottoni piirneb järgmiste omavalitsusüksustega: Bonefro, Campolieto, Casacalenda, Monacilioni, Morrone del Sannio, Provvidenti, Sant'Elia a Pianisi.
Ripalimosani

Ripalimosani on vald Itaalias Molise maakonnas Campobasso provintsis.
Ripalimosani kõrgus merepinnast on 640 meetrit. Asustus­tihedus on keskmiselt inimest ruutkilomeetri kohta. 
Ripalimosani piirneb järgmiste omavalitsusüksustega: Campobasso, Castropignano, Limosano, Matrice, Montagano, Oratino.
Ripalimosani halduspiires asub Pesco Farese asula.
San Biase

San Biase on vald Itaalias Molise maakonnas Campobasso provintsis.
San Biase kõrgus merepinnast on 804 meetrit. Asustus­tihedus on keskmiselt inimest ruutkilomeetri kohta. 
San Biase piirneb järgmiste omavalitsusüksustega: Salcito, Sant'Angelo Limosano, Trivento.
Molise vald

Molise on vald Itaalias Molise maakonnas Campobasso provintsis.
Molise kõrgus merepinnast on 868 meetrit. Asustus­tihedus on keskmiselt inimest ruutkilomeetri kohta. 
Molise piirneb järgmiste omavalitsusüksustega: Duronia, Frosolone (IS), Torella del Sannio.
2010. aasta 1. märtsi seisuga olid Molise maakonnas Molise vallast väiksema elanike arvuga vaid Isernia provintsis asuvad Castelverrino (140 inimest) ja Castelpizzuto (157 inimest) ning Campobasso provintsis asuv Provvidenti (132 inimest).
San Polo Matese

San Polo Matese on vald Itaalias Molise maakonnas Campobasso provintsis.
San Polo Matese kõrgus merepinnast on 730 meetrit. Asustus­tihedus on keskmiselt inimest ruutkilomeetri kohta. 
San Polo Matese piirneb järgmiste omavalitsusüksustega: Bojano, Campochiaro, Colle d'Anchise, San Gregorio Matese (CE).
Sant'Angelo Limosano

Sant'Angelo Limosano on vald Itaalias Molise maakonnas Campobasso provintsis. Sant'Angelo Limosano on paavst Coelestinus V üks võimalikke sünnikohti.
Sant'Angelo Limosano kõrgus merepinnast on 894 meetrit. Asustus­tihedus on keskmiselt inimest ruutkilomeetri kohta. 
Sant'Angelo Limosano piirneb järgmiste omavalitsusüksustega: Fossalto, Limosano, Lucito, Salcito, San Biase, Trivento.
Vinchiaturo

Vinchiaturo on vald Itaalias Molise maakonnas Campobasso provintsis. 
Vinchiaturo kõrgus merepinnast on 620 meetrit. Asustus­tihedus on keskmiselt inimest ruutkilomeetri kohta. 
Vinchiaturo piirneb järgmiste omavalitsusüksustega: Baranello, Busso, Campobasso, Campochiaro, Colle d'Anchise, Guardiaregia, Mirabello Sannitico, San Giuliano del Sannio.
Eesti NSV teeneline kunstnik

Eesti NSV teeneline kunstnik on Eesti NSV aunimetus, mida anti "interpreetidele, heliloojatele, kunstnikele, lavastajatele ning teistele loomingulistele töötajatele kutsealase meisterlikkuse ja suurte teenete eest eesti nõukogude ja rahvakunsti arendamisel".
Aunimetust andis Eesti NSV Ülemnõukogu Presiidium.
Kihelkonnakirik

Kihelkonnakirik on kihelkonna koguduse kasutuses olev kirik.
Kihelkonnakirik oli kihelkonna keskuseks. Kihelkonna kaugemates osades asuvad kabelid.
Taanis kujunesid kihelkonnad 12. sajandil. Kihelkonnakirikul oli õigus pidada ülal preestrit, saada kümnist ja ohvriande, seda kõike patrooni ja kihelkonnarahva nõusolekul.
Kihelkonnakirikud Eestis.
Nagu Lõuna-Skandinaaviaski, olid esimesed kirikud Eestis erakirikud, kuuludes kõrgaadlile, Taani kuningale või kloostrile. Kihelkonnakirikute rajamisest Põhja-Eestis on tänu Paul Johansenile ülevaade, Taani hindamisraamatus on kiriklike keskuste kujunemislugu antud lausa aastase täpsusega. Kirikute rajajaks ja patrooniks peab Johansen enamikul juhtudest maaisandat, st Taani kuningat. Mõnikord aga siiski võis olla patrooniks ka vasalliperekond (Viru-Nigula, Kadrina, Lüganuse ja Jõhvi). 13. sajandi keskpaigaks oli Harju- ning Virumaal kihelkonnakirikute võrgustik välja kujunenud ja edasine areng kulges kuni Jüriöö ülestõusuni rahulikult. Alates 14. sajandist võib rääkida kihelkonnakirikutest kogudusekiriku mõistes.
Kelpkatus

Kelpkatus on katusetüüp, millel on kõik küljed kaldu seinte poole ning millel ei ole vertikaalseid otsaseinu (nagu on näiteks viilkatusel).
Kelpkatuse erivorm on poolkelpkatus, mille viilu ülaosas on väike kelp.
Murdkelpkatus on murtud külgedega kelpkatus. Eestis on kelpkatus näiteks Rasina mõisa ja Kehtna rüütlimõisa peahoonel.
Kupar (kirjastus)

Kupar oli Eesti kirjastus.
Kupar oli Nõukogude Liidu esimene kirjastuskooperatiiv. Selle asutasid 1987. aastal üheksa eesti kirjanikku. 1992. aastal registreeriti kirjastuskooperatiiv ümber aktsiaseltsiks.
Kupar kirjastas eesti ja väliskirjandust, lasteraamatuid, mälestusi ja reisikirju.
2002. aastal olid kirjastusel raamatukauplused Tallinnas ja Põltsamaal. Kirjastuse juhatuses olid Mihkel Mutt ja Ivo Sandre, nõukogus Arvo Valton, Mati Unt ja Mats Traat. Sama aasta oktoobris otsustati aktsiaselts Kupar kujundada osaühinguks.
Tallinna kauplus oli kümme aastat asunud Tallinna Kirjanike Maja esimesel korrusel aadressil Harju tänav 1, kuni 2003. aasta veebruaris asus sinna asemele OÜ Raamatuvaramu.
20. aprillil 2003 kuulutati välja kirjastuse Kupar pankrot.
Koreograafia

Koreograafia on liikumise loomise kunst, liigutuste järjekorda või mustrisse seadmine, et neist tekiks tähenduslik tervik. Koreograafiat loovat inimest kutsutakse koreograafiks. Koreograafiat seostatakse peamiselt tantsukunstiga, kuid see hõlmab lisaks tantsukunstile ka muid valdkondi. Mõne allika järgi on koreograafia (laias mõttes) sama mis tantsukunst.
Ajalugu.
Sõna „koreograafia“ tuleneb kreekakeelsetest sõnadest "khoreia" (tantsida) ja "graphein" (kirjutada). Sellest järeldades on koreograaf keegi, kes kirjutab, aga kes kasutab sõnade asemel tantsu. 17.-18.sajandil tähendaski koreograafia otseselt kirja pandud tantsu. Tänapäevaks on tähendus muutunud ja kirja pandud tantsu kutsutakse tantsukirjelduseks.
Koreograafia elemendid.
Koreograafia juures võivad rolli mängida mitmesugused tantsuelemendid, mõned neist otsesemalt ja teised kaudsemalt. Need elemendid on reeglina esindatud kõikides koreograafia valdkondades. Kõige otsesemalt tegeletakse nendega loovtantsus.
Nende elementide hulka kuuluvad:
Koreograafia kasutusvõimalusi.
Koreograafia kasutusvõimalused hõlmavad väga paljusid valdkondi.
Näiteks:
Koreograafia loomine.
Koreograafia võib olla improvisatsiooniline ja/või loodud kindla struktuuriga. Improvisatsioonilises võtmes kasutab koreograaf rohkem märksõnalisi juhiseid liikumiseks ja liikumine ei pea moodustama kindlat jada, struktureeritud koreograafias on aga liigutuste järjekord ja detailid kindlalt paigas. Kindla koreograafia loomiseks on palju võimalusi, näiteks improvisatsioon ja katsetamine.
Saagjas leheserv

Saagjas leheserv on teravate, lehe tipu poole suunatud hammaste ja nendevaheliste teravate sälkudega leheserv.
Saagja leheserva hambad võivad asetseda korrapäraselt või korrapäratult.
Pierre Mauclerc

Pierre Mauclerc (1190 – 6. juuli 1250) oli Bretagne'i hertsog aastatel 1213–1221, siis aastatel 1221–1237 oma poja regent ning aastatel 1219–1235 ka Richmondi krahv.
Tema vanaisa vanem vend oli Prantsuse kuningas Louis VII.
Nevada maakond

Nevada maakond ("Nevada County") on maakond USA-s California osariigis Sierra Nevadas. 
Maakonna halduskeskus on Nevada City ja suurim linn Truckee. 
Maakonna pindala on 2520 km², millest 40 km² moodustab veepindala. 
Elanike arv oli 2010. aasta rahvaloenduse järgi 98 764. Aastal 2000 oli elanikke 92 033. 
Ajalugu.
Nevada maakond moodustati 1851. aastal Yuba maakonna osadest. Maakond on saanud nime Nevada City linna järgi, mis omakorda on saanud nime Sierra Nevada järgi.
Organoloogia

Organoloogia (kreekakeelsetest sõnadest "organon" ja "ergos", "tööriist" ja , "-logia") on anatoomia, bioloogia, zooloogia, botaanika ning meditsiiniteaduse allharu, mis uurib hulkraksete organismide osade, elundite ehk organite struktuuri, ehitust, arenemist, talitlust ja patoloogiat.
Elundid ehk organid koosnevad kudedest, on eri organismidel eripärase kuju, morfoloogia, asendi ja talitlusega ning võivad olla kas jäävad ehk definitiivsed või ajutised ehk provisoorsed.
Elutähtsateks elunditeks peetakse elundeid, mille töö häirumine ja/või lakkamine võib mõjutada organismi seisundit nii, et organism ei saa nendeta igapäevast talitlust jätkata. Elutähtsateks elunditeks peetakse taimedel juuri, varsi ja lehti (laiemas mõttes ka paljunemiselundid), inimestel aju, neere, maksa, kopse ja süda.
Organoloogia on tihedalt seotud selliste anatoomia allharudega nagu süstemaatiline anatoomia, funktsionaalne anatoomia, embrüoloogia, ealine anatoomia, kliiniline anatoomia ja patoanatoomia jpt.
Liigitus.
Uuritava objekti järgi saab eristada:
Elundkonnad.
Süstemaatiline anatoomia tegeleb elundkondade ehk elundisüsteemide ehk aparaatide käsitlemisega.
Inimese elundkondi ehk aparaate (seedeaparaat, hingamisaparaat jne) klassifitseeritakse anatoomias ja meditsiinis ka talitluse ja päritolu järgi:
Nevada maakond (Arkansas)

Nevada maakond ("Nevada County") on maakond USA-s Arkansase osariigis.
Maakonna halduskeskus on Prescott.
Maakonna pindala on 1608 km², millest 2 km² moodustab veepindala.
Elanike arv oli 2010. aasta rahvaloenduse järgi 8997. Aastal 2000 oli elanike arv 9955.
Ajalugu.
Nevada maakond moodustati 20. märtsil 1871. aastal Arkansase 63. maakonnana. Maakond on saanud nime Nevada osariigi järgi, kuna maakond meenutab oma kujult Nevada osariiki.
Rowani maakond (Põhja-Carolina)

Rowani maakond ("Rowan County") on maakond USA-s Põhja-Carolina osariigis.
Maakonna halduskeskus on Salisbury.
Maakonna pindala on 1357 km². Veepindala on 34 km².
Elanike arv oli 2010. aasta rahvaloenduse järgi 138 428. Aastal 2000 oli elanike arv 130 340.
Ajalugu.
Rowani maakond moodustati 1753. aastal Ansoni maakonna osast. Maakond on saanud nime Põhja-Carolina kuberneri Matthew Rowani järgi.
Rowani maakond

Rowani maakond ("Rowan County") on maakond USA-s Kentucky osariigis.
Maakonna halduskeskus on Morehead.
Maakonna pindala on 741 km², millest 14 km² moodustab veepindala.
Elanike arv oli 2010. aasta rahvaloenduse järgi 23 333. Aastal 2000 oli elanikke 22 094.
Ajalugu.
Rowani maakond moodustati 1856. aastal Masoni maakonna osast. Maakond on nime saanud senaator John Rowani järgi.
Yiyongjun Jinxingqu

Yìyŏngjūn Jìnxίnqŭ (义勇军进行曲; Vabatahtlike marss) on Hiina Rahvavabariigi riigihümn alates aastast 1949. Sõnad Tian Han, muusika Nie Er. 
Hümni sõnad.
起来！不愿做奴隶的人们！
把我们的血肉，筑成我们新的长城！
中华民族到了最危险的时候，
每个人被迫着发出最后的吼声。
起来！起来！起来！
我们万众一心，
冒着敌人的炮火，前进！
冒着敌人的炮火，前进！
前进！前进！进！
Pinyinis:
Qĭlái! Búyuàn zuò núlì de rénmen!
Bă wŏmen de xuèròu, zhùchéng wŏmen xīn de chángchéng!
Zhōnghuá Mínzú dào liăo, zuì wēixiăn de shí hòu,
Měigerén bèipò zhe fāchū, zuìhòu de hŏushēng.
Qĭlái! Qĭlái! Qĭlái!
Wŏmen wànzhòng yìxīn, 
Mào zhe dírén de pàohuŏ, qiánjìn!
Mào zhe dírén de pàohuŏ, qiánjìn!
Qiánjìn! Qiánjìn! Jìn!
Rutherfordi maakond (Tennessee)

Rutherfordi maakond ("Rutherford County") on maakond USA-s Tennessee osariigis .
Maakonna halduskeskus on Murfreesboro.
Maakonna pindala on 1616 km², millest 13 km² moodustab veepindala.
Elanike arv oli 2010. aasta rahvaloenduse järgi 262 604. Aastal 2000 oli elanike arv 182 023.
Ajalugu.
Rutherfordi maakond moodustati 25. oktoobril 1803. aastal Davidsoni, Williamsoni ja Wilsoni maakonna osadest. Maakond on saanud nime ohvitser Griffith Rutherfordi järgi.
Rutherfordi maakond (Põhja-Carolina)

Rutherfordi maakond ("Rutherford County") on maakond USA-s Põhja-Carolina osariigis .
Maakonna halduskeskus on Rutherfordton.
Maakonna pindala on 1466 km², millest 5 km² moodustab veepindala.
Elanike arv oli 2010. aasta rahvaloenduse järgi 67 810. Aastal 2000 oli elanike arv 62 899.
Ajalugu.
Rutherfordi maakond moodustati 1779. aastal Tryoni maakonna lääneosast. Maakond on saanud nimeohvitser Griffith Rutherfordi järgi.
Filling-in fenomenid

Filling-in fenomenid – taju- ja teadvuseuuringutes leitud nähtus, mis seisneb nägemissüsteemi võimes aktiivselt täiendada mingi piiritletud tühja piirkonda nägemisväljas nende tajutavate kvaliteetidega, mis seda tühja ala vahetult ümbritsevad. Selline „tühimiku täitmine“ on võimalik suhteliselt väikeste alade raames ning suhteliselt lihtsate sensoorsete ja pertseptiivsete tunnuste osas, nagu heledus, värvus, tekstuur, kuid mitte keeruliste sümbolite, tervikobjektide teksti tasemel. 
Tuntuim näide sellest fenomenist on silma võrkkesta pimetähnile langeva nägemisvälja osa täitmine ümbritseva välja kvaliteediga tajus: inimene ei taju tühja auku, vaid sellesse piirkonda ekstrapoleeritakse näiteks paberi värvitoon või ümbritseva muru tekstuur.
Montedinove

Montedinove on vald Itaalias Marche maakonnas Ascoli Piceno provintsis. Asustustihedus on keskmiselt inimest ruutkilomeetri kohta. 
Montedinove asub 561 meetri kõrgusel merepinnast, Aso ja Tesino jõgede orgude vahelele jääva Ascensione mäe nõlval.
Montedinove piirneb järgmiste omavalitsusüksustega: Castignano, Montalto delle Marche, Montelparo (FM), Rotella.
Montedinove halduspiirides asuvad järgmised asulad: Croce Rossa, Lago, San Tommaso, Trippanera.
Luus

"Luus" on Peeter Sauteri 1997. aastal ilmunud arenguromaan. 
Enne romaanina ilmumist oli "Luusi" lõike avaldatud ajakirjas Vikerkaar ja eelnevas romaanis "Indigo" (1990). 
Romaani keskmes on O. V. nime kandev mees, kelle minavormis teksti kaudu antakse edasi tema päevade sisu. Ta küll deklareerib, et soovib lihtsalt olla, kuid teisalt muutub see lihtne minnalaskmismeeleolu talle aeg-ajalt ka koormavaks. Ta otsustab minna Inglismaale kerges lootuses, et sealne elu erineb Eesti omast, kuid tõdeb varjupaigas elades ja teiste elu hammasrataste vahele jäänutega suheldes, et see ei ole nii, ning Eestisse naasnuna on muutunud hoopis ta ise. Peategelase sisemonoloogi ja otsekõne vaheldumise tulemusena tekib pilt ka tema põlvkonna arusaamadest ja probleemidest.
Alexander Georg von Bulmerincq

Alexander Georg von Bulmerincq (16. august 1909 Tallinn – 1945 Poznani lähistel) oli baltisaksa päritolu Eesti orientalist. 
Ta õppis orientalistikat Tübingeni Ülikoolis Enno Littmanni juhendamisel ja kaitses 1932. aastal Tartus magistriväitekirja. Doktoritöö jäi alanud sõja tõttu lõpetamata. 
1942. aastal mobiliseeriti Bulmerincq Wehrmachti ridadesse ja määrati teenistusse Põhja-Aafrikasse, kus temast sai marssal Erwin Rommeli ülemtõlk. Pärast Aafrika korpuse kapituleerumist saadeti idarindele, hukkus 1945. aastal Poznani lähistel lahingus.
Ta oli Tübingeni üliõpilaskorporatsiooni Landsmannschaft Schottland liige.
Isiklikku.
Tema isa oli Tartu Ülikooli vana testamendi professor Alexander von Bulmerincq (1868–1938).
Etikukivi

Etikukivid on keskaegse elamu peaukse ees asuvat terrass-treppi ehk etikut raamivad ehisraidkivid bareljeefsete peremärgi või vapi kujutistega.
Ivan Oja

Ivan Oja (29. juuni 1909 Alam-Linda – 27. detsember 1997) oli Eesti NSV partei- ja riigitegelane.
Ta lõpetas 1931. aastal Tbilisi hüdromelioratsiooni tehnikumi ja 1956. aastal NLKP KK juures asuva Kõrgema Parteikooli.
Ta oli aastatel 1947–1948 Eesti NSV sovhooside ministri asetäitja ja 1948–1950 EK(b)P Järvamaa maakonnakomitee I sekretär. Aastatel 1951–1953 oli ta Eesti NSV põllumajandusminister, 1953–1954 Eesti NSV põllumajanduse ja varumise ministri asetäitja ja 1954–1955 Eesti NSV põllumajandusministri asetäitja. Aastatel 1955–1957 oli ta Rakvere Töörahva Saadikute Nõukogu Täitevkomitee esimees, 1957–1960 EKP Jõhvi Rajoonikomitee I sekretär, 1960–1962 EKP Kohtla-Järve Linnakomitee I sekretär. Aastatel 1963–1966 EKP Parteikontrollikomisjoni osakonna juhataja.
Ta on olnud EKP Keskkomitee ja Eesti NSV Ülemnõukogu III koosseisu saadik.
Ivan Oja suri 27. detsembril 1997 ja ta maeti 31. detsembril 1997 Tallinna Aleksander Nevski kalmistule.
Otto Friedrich von Richter

Otto Friedrich von Richter (6. august 1791/1792 Vastse-Kuuste – 13. august 1816 Smürna) oli baltisaksa päritolu Eesti orientalist ja maailmarändur.
Elulugu.
Richter õppis klassikalist filoloogiat ja orientalistikat Heidelbergis ja Viinis. 1815 reisis ta koos Sven Fredrik Lidmaniga (1784–1845) Egiptusse ja Nuubiasse, 1816 Väike-Aasiasse. Suri haiguse tõttu Smürnas (tänapäeva İzmir Türgis) reisil olles.
Pärand.
Tema isa, Liivimaa ülemmaakohtu assessor ja maanõunik Otto Magnus von Richter (1755–1826), kinkis tagasi Eestisse saadetud poja poolt kogutud muistised Tartu Ülikoolile, millega pandi osaliselt alus ka orientalistika arenguks taasavatud Keiserliku Tartu Ülikoolis. Suurem osa annetatud muististest asuvad tänapäeval Voronežis, kuhu need evakueeriti 1915. aastal Esimese maailmasõja eest. Tartu Ülikooli kunstimuuseumis on aga alles Richteri kogust pärinevad Egiptuse muumiad ning Tartu Ülikooli raamatukogus mitmeid araabia-, pärsia- ja türgikeelsed käsikirju ning Richteri kogutud trükiseid.
Richteri reisimälestused.
Richteri käsikirjalised reisimälestused on praegu hoiul Rahvusarhiivis. 1822. aastal toimetas Tartu ülikooli rektor Gustav von Ewers osa sellest materjalist trükki ja lasi Berliini kirjastuses Verlag Georg Reimer avaldada raamat pealkirja all "Wallfahrten im Morgenlande. Nach Otto Fr. von Richters Tagebüchern und Briefen dargestellt von J. Ph. G. von Ewers" ('Palverännakud hommikumaal. Otto Fr. von Richteri päevikute ja kirjade alusel koostanud J. Ph. G. von Ewers'). Richteri teos ilmus koos albumiga "Kupfer zu Otto Fr. von Richters Wallfahrten im Morgenlande", milles on 15 akvatintatehnikas pilti. Viis neist on Karl August Senffi tööd. Teised 10 on signeerimata, kuid Wilhelm Neumanni andmetel olevat nende autor Andreas von Löwis of Menar. Senffi ja Löwise gravüürid on valmistatud Richteri joonistuste järgi.
Raamatu uustrükid ilmusid korduvalt 2000.–2010. aastatel Saksamaa kirjastustes.
Gravüür Richteri portreega.
1822. aastal Berliinis ilmunud Richteri raamatu "Wallfahrten im Morgenlande" frontispissil avaldati autori portree, mis oli Karl August Senffi loodud gravüür. Gravüüri loomisaja dateerivad Tartu Ülikooli kunstimuuseum ja Tartu Kunstimuuseum aastasse 1822 ja gravüüri aluseks olnud töö autoriks märgitakse gravüüril leitud kirje "Vernet pinx" alusel C. Vernet. Eesti Kunstimuuseumis ja Tartu Kunstimuuseumis olevatel eksemplaridel tekst puudub. Ka nende digiandmebaasis pole märgitud gravüüri aluseks olnud teose autorit.
Senffi gravüüri reproduktsioon on avaldatud ka 1971. aastal kunstiteadlase Voldemar Vaga raamatus "Kunst Tartus XIX sajandil". Ja kuigi Vaga oli teadlik 1822. aastal ilmunud Richteri raamatust "Wallfahrten im Morgenlande", märgib ta oma raamatus ekslikult, et Senffi gravüüril on kujutatud Woldemar Dietrich von Budberg.
Johann Weideling

Johann Weideling (1603 Erfurt, Saksamaa – 1635 Stockholm, Rootsi) oli Tartu ülikooli esimene heebrea, kaldea, süüria, araabia ja kreeka keele professor (aastail 1632–1633).
Johann Weideling sündis Erfurdis, sai 1624. aastal Erfurdi Ülikoolis filosoofiamagistri astme, pärast seda sai koduõpetaja Tallinnas.
1632. aastal kutsuti ta Tartusse vastasutatud Academia Dorpatensise heebrea keele korraliseks ja ühtlasi teoloogia erakorraliseks professoriks.
1633. aastal kolis ta Rootsi, kus ta sai Stockholmi Saksa kiriku juures diakoni koha.
Salomon Matthiae

Salomon Matthiae (1609 Lüneburg – 1665 Narva) oli vaimulik ja õppejõud. 
Ta oli Academia Gustaviana heebrea, kaldea, süüria, araabia ja kreeka keele professor ning 1638. aastal ka Academia Gustaviana rektor.
Matthiae sündis Saksamaal Lüneburgis ja elas mõnda aega Hamburgis, kuid kolis siis Tallinna.
1636 kutsuti Salomon Matthiae Tartu ülikooli juurde heebrea keele professoriks. Lisaks heebrea keele professuurile oli 1637. aastast veel lisaks kreeka keele professuuris. Salomon Matthiae oli (1638, 1645 ja 1650) Academia Gustaviana rektor Tartus. 
1642. aasta 20. juunil vahetas Matthiae mõlemad keeleprofessuurid Tartu Ülikooli usuteaduskonna teoloogia õppetooli vastu, kus töötas 1650. aastani. 
Aastatel 1638–1650 oli S. Matthiae Tartu Jaani koguduse õpetaja ja 1642–1650 Maarja-Magdaleena koguduse hooldajaõpetaja.
1650. aastast oli Salomon Matthiae Narva Johannese saksa koguduse ülemkirikuõpetaja, aastatel 1664–1665 Narva ja Ingerimaa superintendent.
Aastatel 1658–1660 oli ta Stettinis ülemdiakon ning ühtlasi teoloogia ning heebrea keele professor Stettini gümnaasiumis. 
Aastatel 1660–1665 (ehk surmani) oli ta jälle Narva Johannese koguduse ülemkirikuõpetaja ja viimasel eluaastal ka Ingerimaa superintendent.
Teet Toome

Teet Toome (sündinud 11. märtsil 1974 Pärnus) on eesti orientalist.
Gilesi maakond (Virginia)

Gilesi maakond ("Giles County") on maakond USA-s Virginia osariigis.
Maakonna halduskeskus ja suurim linn on Pearisburg.
Maakonna pindala on 932 km², millest 8 km² moodustab veepindala.
Elanike arv oli 2010. aasta rahvaloenduse järgi 17 286. Aastal 2000 oli elanike arv 16 657.
Ajalugu.
Gilesi maakond moodustati 1806. aastal Montgomery, Monroe, Wythe'i ja Tazewelli maakonna osadest. Maakond on saanud nime Virginia kuberneri William Branch Gilesi järgi.
Ahkju

Ahkju ehk ahke on ühe laia jalasega käsiregi. Eesti alal kasutati ahkjut ainult Kuusalu rannakülades.
Ahu

Ahu (murdes "tulekumm, tuleroov") on talurahvaelamus olev tulekolle, mis on tehtud kivist või savist ja pealt kaetud kummiga. 
Ahu kasutati 19. sajandil mõnedes Kagu-Eesti taluehitistes.
Gilesi maakond

Gilesi maakond ("Giles County") on maakond USA-s Tennessee osariigis.
Maakonna halduskeskus ja suurim linn on Pulaski.
Maakonna pindala on 1583 km², millest 1 km² moodustab veepindala.
Elanike arv oli 2010. aasta rahvaloenduse järgi 29 485. Aastal 2000 oli elanike arv 29 447.
Ajalugu.
Gilesi maakond moodustati 14. novembril 1809. aastal Maury maakonna osast. Maakond on saanud nime Virginia kuberneri William Branch Gilesi järgi.
Ahervare

Ahervare ehk ahervars (ka "ahivars", "ahjuvars, ahuvars") on Eesti rahvakultuuris ohverdamispaigana kasutatud kivikuhjatis, mis arvati olevat kummituste ja kodu kaitsevaimude asukohaks.
Ahervaremeks võis olla endine hoonease, vanaaegne matusekoht või lihtsalt kokku kantud kivihunnik.
Ohvriaedade kõrval olid ahervaremed Mulgimaal ning mujal Lõuna-Eestis kõige levinumad ohverduskohad. Need asusid kas taluõue lähedal suuremas taluaias, puudesalus või taludest eemal põllul, kus käis ohverdamas kogu küla. Ahervare võis olla ka ühe talu ohvrikoht ohvriaias.
Ahervaremete kasutamine ohverdamiseks lõpetati 19. sajandi keskpaiku.
Tänapäevases tähenduses peetakse ahervaremeks põlenud hoone(te) (kivi)jäänuseid.
Ahing

Ahing (ka västar, västraraud, kalaraud, piht) on puuvarrest ja kiskudega piidest kalapüügivahend.
Ahjuluud

Ahjuluud oli Eesti talurahva majapidamises väike luud, mis tehti varre külge takuse nööriga seotud kasevihast. 
Kirjeldus.
Ahjuluuda kasutati ahjupõranda puhastamisel enne leivaküpsetamist. Pühkimise eel niisutati ahjuluuda vees. Oli kasutusel 20. sajandi keskpaigani, kui lõppes kodune leivaküpsetamine.
Muhus tehti ahjuluud kadakatest, Pöides hanepajust. Ahjuluudasid tehti ka kuuse ja männi okstest ning vanadest saunavihtadest. Enamasti seisis ahjuluud aia najal.
Montalto delle Marche

Montalto delle Marche on vald Itaalias Marche maakonnas Ascoli Piceno provintsis.
Montalto delle Marche piirneb järgmiste omavalitsusüksustega: Carassai, Castignano, Cossignano, Monte Rinaldo (FM), Montedinove, Montelparo (FM), Ortezzano (FM).
Montalto delle Marche asub 513 m kõrgusel merepinnast. 
Asustustihedus on keskmiselt inimest ruutkilomeetri kohta. Montalto delle Marche halduspiirides asuvad järgmised asulad: Madonna del Lago, Patrignone, Porchia.
Rikkalikud arheoloogilised leiud neoliitikumi ja Rooma aja asulatest on pandud välja arheoloogia­muuseumis. 
16. sajandil lõpus asutas paavst Sixtus V Montaltos mündikoja.
Hardingi maakond (New Mexico)

Hardingi maakond ("Harding County") on maakond USA-s New Mexico osariigis.
Maakonna halduskeskus on Mosquero ja suurim linn Roy.
Maakonna pindala on 5506 km², millest 3 km² moodustab veepindala.
Elanike arv oli 2010. aasta rahvaloenduse järgi 695. Aastal 2000 oli elanike arv 810.
Ajalugu.
Hardingi maakond moodustati 4. märtsil 1912. aastal.
Naast (riietus)

Naast on metallist, pärlmutrist, luust vm materjalist kaunistav, tugevdav või kinnitav ehisplaadike või -nupuke mingil esemel (nt rõival, vööl, relval). Naastud võidi kinnitada kaunistatavale materjalile õmmeldes, neetides või naelutades.
Hardingi maakond

Hardingi maakond ("Harding County") on maakond USA-s Lõuna-Dakota osariigis.
Maakonna halduskeskus ja suurim linn on Buffalo.
Maakonna pindala on 6935 km², millest 18 km² moodustab veepindala.
Elanike arv oli 2010. aasta rahvaloenduse järgi 1255. Aastal 2000 oli elanike arv 1353.
Ajalugu.
Hardingi maakond moodustati 26. veebruaril 1909 Maury maakonna osast.
Mänd (etnograafia)

Mänd on talurahva majapidamises tavaliselt toitude ja vedelike segamiseks ja kloppimiseks kasutatav vahend. Vahend on tehtud noore männi ladvast.
McDowelli maakond (Põhja-Carolina)

McDowelli maakond ("McDowell County") on maakond USA-s Põhja-Carolina osariigis .
Maakonna halduskeskus on Marion.
Maakonna pindala on 1155 km², millest 13 km² moodustab veepindala.
Elanike arv oli 2010. aasta rahvaloenduse järgi 44 996. Aastal 2000 oli elanike arv 42 151.
Ajalugu.
McDowelli maakond moodustati 1842. aastal Burke'i ja Rutherfordi maakonna osadest. Maakond on saanud nime Ameerika Ühendriikide Esindajatekoja liikme Joseph McDowelli järgi.
Vanutamine

Vanutamine (ka "uhtmine") on aurutatud või kuuma veega niisutatud villase materjali (tavaliselt kanga) hõõrumine või muljumine eesmärgiga muuta materjal vastupidavamaks. 
Vanutamisel kasutati vee lisandina seepi ja leelist, vahel lisati ka lihasoolvett. Enamasti kasutati vanutusrulli, kuid seebitatud kangast nühiti ka erinevatel aluspindadel: nööridega mähitud laual, kummulikeeratud tünni või tõrre põhjal, ukse peal, linalõuguti vahel, vankriredelite vahel jne. Saartel tambiti villaseid kangaid puulasnadega suure tõrre sees. Vanutatud kangas loputati ja mähiti ümber puukaika, seejärel keerati linase riide sisse ning pandi mõneks tunniks ahju kuivama.
Vanutamisel töötas tavaliselt kuus inimest. Tööd tehti peamiselt saunas või saunakojas kevadtalvel, kui ilmad juba soojenesid.
19. sajandi lõpul hakati veskites kasutama mehaanilisi vanutusrulle.